315 



Si 'n dis pueis mal vilanamen, 

 Es a tôt lo mens dezonors ; 

 Qu'aycelh que se mezeys demen 

 Del ben qu'a dig, iio m'es parven, 

 Des f|u'es trobatz, ben dizen, fais, 

 Qu'el dei' om creire dizen mais. 



S'elh disses , al comensamen , 



Lo mal, ans qu'elh bes digz fôs sors, 



Dissera plus cubertamen, 



E semblera vers als plusors. 



Mas per o ben aven soven 



Qu'aisso qu'om cre blasmar, defen ; 



Doncs non es , d'omc qu'es aitals , 



Lo bcs digz, bes, ni '1 mais digz, mais. 



Us que dis ben premeiramen 

 Que de bas haut poiet amors , 

 E 'n dis après mal sotilmen , 

 Per far semblar ses mais peiors , 

 E per plus enganar la gcn , 

 Ab proverbis dauratz de sen 

 Et ab parauletas venais , 

 Vol far creire de ben qu'es mais. 



Non es bes qui fai d'avinen , 

 Segon lo mon , so qu'es valors, 

 E que s garda de falhimen 

 On plus pot, e creys sa lausors? 

 Si es ; mas non pot far nien 

 Si non a l'amaiestramen 

 D'amor, qu'es maiestre leials, 

 Qu'ensenh' a triar bes dels mais. 



